স্যাটেলাইট টিভির পাশাপাশি আইপিটিভিও বেশ জনপ্রিয়তা পেয়েছে। আমাদের দেশে আইপিটিভি ব্যপকভাবে শুরু না হলেও বিশ্বের অন্যান্য দেশে স্যাটেলাইট টিভির চেয়েও অনেক বেশি জনপ্রিয় এই মাধ্যম। কারণ আইপিটিভি এর সেটআপ খরচ স্যাটেলাইট টিভির তুলনায় অনেক কম। তাছাড়া স্যাটেলাইট টিভির চেয়ে আইপিটিভ এর কভারেজও অনেক বেশি। অর্থাৎ স্যাটেলাইট টিভির ক্ষেত্রে একটি নির্দিষ্ট সীমানার বাইরে টিভি দেখা যায় না, কিন্তু আইপিটিভির ক্ষেত্রে যেখানে ইন্টারনেট সেখানেই এর এর অনুষ্ঠান পৌছে দেওয়া সম্ভব। এমনকি স্বল্পপরিসরে একটি ছোটখাটো অফিস নিয়েই শুরু করে দেওয়া যায় একটি আইপিটিভি।